ઉનાળાની કાળઝાળ ગરમીથી બચવા તો વળી ક્યારેક ફેશન માટે થઈને યુવાનો ગોગલ્સ પહેરતા હોય છે, પરંતુ આજકાલ યુવાનોમાં નવો જ ટ્રેન્ડ શરૃ થયો છે. ચહેરાને અલગ જ લુક આપતા સાદા સ્પેક્ટેકલ્સનો. સામાન્ય રીતે આંખોમાં નંબર હોય ત્યારે પહેરાતાં ચશ્માં હવે ટ્રેન્ડી દેખાવા માટે પણ યુવાનો પહેરતા થયા છે. ખાસ કરીને યુવતીઓમાં સોનાક્ષી સિંહાએ ‘નૂર’ ફિલ્મમાં પહેરેલા સ્પેક્ટેકલ્સનો વધારે ટ્રેન્ડ જોવા મળે છે. જ્યારે યુવાનો શાહરુખ ખાને ‘રઈસ’ ફિલ્મમાં પહેરેલા ચશ્માં પર વધુ ફિદા છે. જોકે આ ઉપરાંત પણ સ્પેક્ટેકલ્સમાં અનેક પ્રકારની વેરાઈટીઝ માર્કેટમાં જોવા મળે છે. યુવાનોમાં વધતા આ નવા ટ્રેન્ડના કારણે અનેક પ્રકારના ચશ્માંની પસંદગીનો અવકાશ મળી રહે છે.